**Ministru kabineta noteikumu projekta**

**„Grozījumi Ministru kabineta 2011.gada 25.janvāra noteikumos**

**Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Noteikumu projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Labklājības ministrijas iniciatīvas, lai mazinātu koronavīrusa Covid-19 pandēmijas rezultātā izraisītās negatīvas sekas nodarbinātības jomā. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbalsta pasākumus darba meklēšanā un aktīvos nodarbinātības pasākumus reglamentē Ministru kabineta 2011.gada 25.janvāra noteikumi Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75). Reaģējot uz Pasaules veselības organizācijas 2020. gada 11. marta paziņojumu, ka koronavīruss Covid-19 izplatība ir sasniegusi pandēmijas apmērus, 2020.gada 12.martā Ministru kabinets pieņēma rīkojumu Nr.104 “Par ārkārtējās situācijas izsludināšanu”, kas paredz virkni vīrusa Covid-19 ierobežojošo pasākumu Latvijā. Minētā vīrusa izplatība negatīvi ietekmē ekonomisko situāciju un darba tirgu, kā rezultātā pieaugs arī bezdarba līmenis. Lai iespējami mazinātu ekonomiskās situācijas pasliktināšanās radītās sekas, uz laiku nepieciešams noteikt elastīgākus nosacījumus bezdarbnieku iesaistei aktīvajā nodarbinātības pasākumā “Algoti pagaidu sabiedriskie darbi” (turpmāk – Pasākums), ko īsteno Nodarbinātības valsts aģentūra sadarbībā ar pašvaldībām. Saskaņā ar MK noteikumu Nr.75 prasībām darba vietas var tikt izveidotas pašvaldību institūcijās (izņemot pašvaldību komercsabiedrībās), kā arī biedrībās vai nodibinājumos. Pasākumā iesaista bezdarbniekus ne vairāk kā četrus mēnešus 12 mēnešu periodā, ikmēneša atlīdzības apmērs ir 200 eiro un par dalību Pasākumā bezdarbniekiem tiek veiktas valsts sociālās apdrošināšanas obligātās iemaksas pensiju apdrošināšanai. Pasākumā iesaista bezdarbniekus, kuri vēlas iegūt vai uzturēt darba iemaņas, nesaņem bezdarbnieka pabalstu un ir reģistrēti bezdarbnieka statusā vismaz 6 mēnešus vai ir reģistrēti bezdarbnieka statusā mazāk par sešiem mēnešiem, bet vismaz 12 mēnešus nav strādājuši. Lai pēc iespējas operatīvāk reaģētu uz sagaidāmo bezdarba līmeņa pieaugumu un tā izraisītajiem nabadzības riskiem ienākumu zaudēšanas dēļ, uz laiku līdz 2020.gada 31.decembrim plānots iesaistīt Pasākumā bezdarbniekus neatkarīgi no reģistrētā vai faktiskā bezdarba ilguma, papildinot MK noteikumus Nr.75 ar noslēguma jautājumu, kas paredz nepiemērot MK noteikumu Nr.75 141.2 3.apakšpunktā noteiktās prasības bezdarbnieku iesaistei algotajos pagaidu sabiedriskajos darbos līdz 2020.gada 31.decembrim.  |
| 3. | Projekta izstrādē iesaistītās institūcijas | Nodarbinātības valsts aģentūra. |
| 4.  | Cita informācija | Nodarbinātības valsts aģentūra nodrošinās bezdarbnieku iesaisti Pasākumā esošā finansējuma ietvaros. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Nodarbinātības valsts aģentūrā reģistrētajiem bezdarbniekiem, Nodarbinātības valsts aģentūru, pašvaldībām, biedrībām un nodibinājumiem.2020.gada 16.martā bezdarbnieka statusā reģistrētas 58 087 personas.Lielākās mērķgrupas no bezdarbnieku kopskaita ir bezdarbnieki vecumā 50 gadi un vairāk – 40,0%, ilgstošie bezdarbnieki – 21,0%, pirms-pensijas vecuma bezdarbnieki – 16,2%, bezdarbnieki ar invaliditāti – 13,9%. |
| 2.  | Tiesiskā regulējuma ietekme uz tautsaimniecību un administratīvo slogu | Aktīvie nodarbinātības pasākumi un preventīvie bezdarba samazināšanas pasākumi atstāj labvēlīgu ietekmi uz iedzīvotāju ekonomisko aktivitāti un konkurētspēju darba tirgū, tāpat nodrošina arī ienākumus bezdarba periodā, kuri tiek izmantoti patēriņam un pamatvajadzību nodrošināšanai. Cita starpā izņēmums Pasākuma iesaistes nosacījumos veicinās nelabvēlīgākā situācijā esošo iedzīvotāju ekonomiskās aktivitātes saglabāšanos un iespējas iekļauties darba tirgū pēckrīzes periodā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Ievērojot ārkārtējās situācijas izsludināšanu un nepieciešamo izmaiņu steidzamību, sabiedrības līdzdalības un komunikācijas aktivitātes netiek plānotas.  |
| 2.  | Sabiedrības līdzdalība projekta izstrādē  | Nav. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikuma projekta izpildi nodrošinās Nodarbinātības valsts aģentūra. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz Nodarbinātības valsts aģentūras funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3.  | Cita informācija | Nav. |

Labklājības ministre R.Petraviča

Iljina, 67021616

 Olga.Iljina@lm.gov.lv